R A P O R T


asupra propunerii legislative privind modificarea 


şi completarea Ordonanţei Guvernului nr.32/1995 


privind timbrul judiciar, completată prin norme metodologice, aprobată şi modificată prin


 Legea nr.106/1995.











		Cu adresa nr.96 din 23 iunie 1997, Preşedintele Camerei Deputaţilor a trimis Comisiei juridice, de disciplină şi imunităţi pentru examinare şi dezbatere  propunerea legislativă privind modificarea şi completarea Ordonanţei Guvernului nr.32/1995 privind timbrul judiciar, completată prin norme metodologice, aprobată şi modificată prin Legea nr.106/1995.





		Cu adresa  nr.355 din 10 iulie 1997 Secretariatul General al Guvernului României a precizat că nu se justifică supunerea spre dezbatere a iniţiativei legislative deoarece necesitatea modificării şi completării reglementării timbrului judiciar, inclusiv actualizarea valorii acestuia, face obiectul proiectului de lege elaborat de Ministerul Justiţiei.





		Cu adresa nr.439 din 3 septembrie 1997 Comisia pentru buget finanţe şi bănci a trimis avizul prin care, de asemenea, a hotărât respingerea propunerii legislative.





		In urma examinării, în şedinţa din 24 septembrie 1997, Comisia juridică, de disciplină şi imunităţi, constatând că prin adoptarea de către Senat în şedinţa din 20 mai 1997 şi de  Camera Deputaţilor în şedinţa din 23 iunie 1997, precum şi publicarea în Monitorul Oficial  al României, Partea I nr.149/11 iulie 1997, a Legii nr.123/9 iulie 1997 pentru modificarea şi completarea Ordonanţei Guvernului nr.32/1995 privind timbrul judiciar, propunerea legislativă nu mai are obiect, a hotărât respingerea acesteia cu majoritate de voturi.








                  P R E S E D I N T E,                SECRETAR,


                 Emil Teodor Popescu           Nicolae Grădinaru 

